แอสเซทพลัสตั้งเป้าโตหมื่นล.
ส่งกองใหม่ลุยหุ้นชั้นนำทั่วโลกมอง2ปีโอกาสสูงรับ20-31%
18 ส.ค. 2554

ส่งกองใหม่ลุยหุ้นชั้นนำทั่วโลกมอง2ปีโอกาสสูงรับ20-31%
บลจ.แอสเซท พลัส ตั้งเป้าเพิ่มสินทรัพย์โต 31% ส่งกองทุนใหม่ลุยหุ้นชั้นนำทั่วโลก มั่นใจผลตอบแทน 20% ใน 2 ปี
นางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ปีนี้บริษัทตั้งเป้าเพิ่มมูลค่าสินทรัพย์ภายใต้การจัดการ (เอยูเอ็ม) ไว้ที่ 3.5 หมื่นล้านบาท หรือ 31% จากสิ้นปี 2553อยู่ที่ 26,607 ล้านบาท และตั้งเป้ากำไรสุทธิเพิ่มขึ้นประมาณ 1520% 
สำหรับทิศทางการลงทุนในปีนี้ บริษัทคาดการณ์ว่าตลาดหุ้นของประเทศพัฒนาแล้วอย่างสหรัฐ ยุโรปและญี่ปุ่น น่าสนใจลงทุนจากมูลค่าของหุ้นบริษัทขนาดใหญ่ที่ปรับลงมาอยู่ในระดับต่ำจากช่วงวิกฤตเศรษฐกิจที่ผ่านมา และยังมีโอกาสให้อัตราผลตอบแทนในระดับสูงในภาวะที่เศรษฐกิจฟื้นตัวต่อเนื่อง 
บริษัทจึงเสนอขายกองทุนเปิดแอสเซท พลัส สตาร์ (ASPSTARS) ระหว่างวันที่ 1927 เม.ย. 2554 ซึ่งเป็นกองทุนผสม อายุ 2 ปี เน้นลงทุนในหุ้นบริษัทขนาดใหญ่ในสหรัฐ ยุโรปและญี่ปุ่น ประมาณ 20 บริษัท 
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า จุดเด่นของกองทุนนี้อยู่ที่บริษัทจะเลือกหุ้นที่จะเข้าลงทุนเองเป็นกองทุนแรกของไทยที่เน้นบริหารในเชิงรุก โดยเน้นบริษัทที่เป็นผู้นำธุรกิจและเป็นที่รู้จักทั่วโลก มีการเติบโตของธุรกิจในระดับสูง และมีราคาที่น่าลงทุนเมื่อเทียบกับมูลค่าปัจจัยพื้นฐาน เบื้องต้นจะเน้นหนักในหุ้นสหรัฐก่อน
“จากจำนวนหุ้น 20 ตัว ที่เราจะเข้าลงทุนคาดการณ์ผลตอบแทนในเวลา 2 ปีไว้ประมาณ 31% และหากเกิดเหตุการณ์ใดๆ สามารถขายหุ้นและถือเงินสดเพื่อรอจังหวะเข้าซื้อใหม่ได้ เนื่องจากเป็นกองทุนผสม ดังนั้นมั่นใจว่ากำไร 20% ใน 2 ปีก็น่าจะทำได้” นายวิน กล่าว
นายก้องเกียรติ โอภาสวงการ ที่ปรึกษาการลงทุน กองทุน ASPSTARS กล่าวว่า ตลาดหุ้นไทยที่ปรับตัวขึ้นมาค่อนข้างมาก นักลงทุนอาจทำกำไรเพื่อแบ่งเงินไปลงทุนหุ้นต่างประเทศบ้าง ซึ่งมองว่าตลาดหุ้นที่พัฒนาแล้วอย่างสหรัฐน่าสนใจ ราคาถูกและแนวโน้มเติบโตสูง 
“หุ้นไทยยังมีแนวโน้มที่ดี แต่ต้องระวัง เนื่องจากราคาน้ำมันที่สูงขึ้นมาจากแรงเก็งกำไร หากสถานการณ์ทุกอย่างกลับสู่ภาวะปกติ ราคาน้ำมันอาจปรับตัวลงมาและกระทบตลาดหุ้นไทย ซึ่งถูกถ่วงด้วยหุ้นน้ำมันสัดส่วนที่สูง แต่ตอนนี้การเลือกตั้งยังได้แรงหนุน เพราะจากสถิติ 3 เดือนก่อนเลือกตั้งหุ้นจะขึ้น 37% ทำให้เม็ดเงินไหลเข้ามาเก็งกำไร”